ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670043890

ขอให้แก้ไขปัญหากลิ่นเหม็นรบกวนจากน้ำเน่าเสีย บริเวณ ภายในคลองเปรมประชากร แขวงบางซื่อ เขตบางซื่อ กรุงเทพมหานคร จุดสังเกต คลองฯ จะเริ่มตั้งช่วงแยกประชาชื่นและจะผ่านสยามปูนซีเมนต์ไทยที่อยู่ใกล้กับสถานีกรุงเทพอภิวัฒน์ (สถานีรถไฟกลางบางซื่อ) ไปจนถึงกรมช่างอากาศสะพานแดง (บันทึกตามที่ผู้ร้องแจ้ง) เนื่องจากผู้ร้องแจ้งว่า น้ำในคลองฯ ดังกล่าว มีลักษณะน้ำเป็นสีดำคล้ายสีหมึกและส่งกลิ่นเหม็นตลอดทั้งวัน ตลอดทั้งคืน โดยผู้ร้องไม่สามารถที่จะเปิดหน้าต่างและประตูบ้านได้ เพราะกลิ่นเหม็นรบกวนดังกล่าว ทำให้เวลาที่ผู้ร้องหายใจรับกลิ่นเข้าไป จะเกิดอาการแสบจมูกไปจนถึงคอ (บันทึกตามที่ผู้ร้องแจ้ง) รวมถึงยังส่งผลให้ประชาชนที่อาศัยอยู่ในบริเวณพื้นที่และประชาชนที่สัญจรผ่านบริเวณดังกล่าวได้รับความเดือดร้อนจากกลิ่นเหม็นรบกวน ประสบปัญหามาเป็นระยะเวลาหลายปี เบื้องต้นเมื่อประมาณ 2 ปี ผู้ร้องเคยแจ้งเรื่องไปยังศูนย์รับเรื่องราวร้องทุกข์กรุงเทพมหานคร หมายเลขสายด่วน 1555 แต่ปัจจุบัน (วันที่ 30 ตุลาคม 2567) ผู้ร้องยังคงประสบปัญหาอยู่เช่นเดิม จึงประสงค์ให้หน่วยงานที่เกี่ยวข้องดำเนินการแก้ไขปัญหากลิ่นเหม็นรบกวนจากน้ำเน่าเสีย เพื่อบรรเทาความเดือดร้อนให้แก่ผู้ร้องและประชาชนในพื้นที่ เบื้องต้นผู้ร้องรับทราบรายงานผลการปฏิบัติงานจากกรุงเทพมหานคร โดยสำนักการระบายน้ำ สำนักงานระบบควบคุมน้ำ ได้รายงานผลการดำเนินการ เมื่อวันที่ 1 พฤศจิกายน 2567 ขอเรียนให้ทราบว่า เนื่องจากมีการคาดหมายสภาพอากาศจะมีฝนตกในพื้นที่กรุงเทพมหานคร สำนักการระบายน้ำจึงมีความจำเป็นต้องดำเนินการเร่งลดระดับน้ำในคลองให้ต่ำ เพื่อป้องกันและแก้ไขปัญหาน้ำท่วมขัง ปัจจุบันสำนักการระบายน้ำ ได้ดำเนินการทำการถ่ายเทหมุนเวียนน้ำในคลองดังกล่าว ซึ่งคุณภาพน้ำเริ่มดีขึ้นตามลำดับ ผู้ร้องรับทราบแล้ว แต่ปัจจุบัน (วันที่ 6 พฤศจิกายน 2567) ผู้ร้องแจ้งว่า คุณชาตรี ไม่ทราบนามสกุล เจ้าหน้าที่จากสำนักการระบายน้ำเขตบางซื่อ (เพียงกล่าวถึงเท่านั้น) ได้ส่งเจ้าหน้าที่ลงพื้นที่ตรวจสอบ ซึ่งผู้ร้องพบเห็นเจ้าหน้าที่ลงพื้นที่จริง แต่ก็ยังไม่ได้ดำเนินการแก้ไขปัญหาให้เลย เห็นเพียงแต่นั่งเรือผ่านพื้นที่ ถ่ายรูป และออกจากพื้นที่ไป ผู้ร้องทราบมาว่าระยะเวลาในการดำเนินการแก้ไขปัญหาดังกล่าวนั้น ซึ่งทางสำนักการระบายน้ำในพื้นที่อื่นใช้ระยะเวลาเพียง 1-2 วันเท่านั้น ผู้ร้องจึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาให้แก่ประชาชนในพื้นที่อีกครั้ง ประกอบกับผู้ร้องประสงค์ให้ประสานงานให้กับท่านนายกรัฐมนตรีว่าการกระทรวงมหาดไทย เพื่อให้ได้รับทราบปัญหาของประชาชนในพื้นที่ด้วย


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata